b'\n_START_ARTICLE_\nSAVY\n_START_PARAGRAPH_\nSAVY\xc2\xa0\xe2\x80\x93 virtuali paskol\xc5\xb3 platforma, \xc4\xafkurta Did\xc5\xbeiojoje Britanijoje esan\xc4\x8dios bendrov\xc4\x97s \xe2\x80\x9eNew Chartered Limited\xe2\x80\x9c. Lietuvoje \xe2\x80\x9eSavy\xe2\x80\x9c platform\xc4\x85 administruoja UAB \xe2\x80\x9eBendras finansavimas\xe2\x80\x9c.\n_START_SECTION_\nVeiklos principas\n_START_PARAGRAPH_\nSAVY veikia pagal peer-to-peer (liet. \xc5\xbemogus \xc5\xbemogui) skolinimo internetu model\xc4\xaf, kitaip dar vadinamu jungtiniu finansavimu. Interneto vartotojai skolina savo pinigus kitiems vartotojams, kaip tarpinink\xc4\x85 pasitelkdami technologin\xc4\x99 platform\xc4\x85. Pastaroji suveda skolintojus ir besiskolinan\xc4\x8dius, \xc4\xafvertina besiskolina\xc4\x8diojo rizik\xc4\x85, automatizuoja teisines sutarties proced\xc5\xabras. Paskolos suteikimo atveju, tiek investuotoj\xc5\xb3, tiek ir besiskolinan\xc4\x8di\xc5\xb3j\xc5\xb3 finansin\xc4\x97s transakcijos atliekamos per \xe2\x80\x9ePaysera\xe2\x80\x9d (UAB \xe2\x80\x9eEVP International\xe2\x80\x9c) platform\xc4\x85.\n_START_SECTION_\nRizika\n_START_PARAGRAPH_\nNors \xe2\x80\x9eSavy\xe2\x80\x9d ir vykdo rizikos vertinim\xc4\x85\xc2\xa0\xe2\x80\x93 kiekvienas paskol\xc4\x85 norintis gauti vartotojas yra patikrinamas pagal Lietuvos Banko patvirtintus atsakingo skolinimo nuostatus \xc2\xa0\xe2\x80\x93 ta\xc4\x8diau vis\xc4\x85 rizik\xc4\x85 teisi\xc5\xa1kai prisiima pats investuotojas. Paskol\xc5\xb3 s\xc4\x85ra\xc5\xa1e nurodomas paskol\xc4\x85 norintis gauti gav\xc4\x97jas bei jo banko i\xc5\xa1ra\xc5\xa1\xc5\xb3, kredito istorij\xc5\xb3, pajam\xc5\xb3 patikrinimo statusas. Pagal tai nustatomas paskolos gav\xc4\x97jo reitingas CreditInfo, indikuojamas raid\xc4\x97mis nuo A (auk\xc5\xa1to patikimumas) iki E (\xc4\xafsipareigojimo nevykdymas). Taip pat nurodomas ir pajam\xc5\xb3 reitingas._NEWLINE_Investuotojai turi galimyb\xc4\x99 patys pasirinkti, \xc4\xaf kokio rizikingumo paskol\xc4\x85 nor\xc4\x97t\xc5\xb3 investuoti.\n_START_SECTION_\nTeisinis reguliavimas\n_START_PARAGRAPH_\nJungtinis finansavimas Lietuvoje teisi\xc5\xa1kai yra reglamentuotas.'